TVO โบรกฯชี้ราคาถั่วเหลืองพุ่งต่อเนื่อง! คาดกำไร Q2 โตทะลัก 129% แนะซื้อเป้า 47 บ.
TVO โบรกฯชี้ราคาถั่วเหลืองพุ่งต่อเนื่อง! คาดกำไร Q2 โตทะลัก 129% แนะซื้อเป้า 47 บ.
20 พ.ค. 2564

บล.โนมูระ พัฒนสิน ระบุในบทวิเคราะห์วันนี้(20 พ.ค.2564) ว่า บริษัท น้ำมันพืชไทย จำกัด (มหาชน)  หรือ TVO (BUY, TP 47) : ราคาถั่วเหลืองที่เพิ่มขึ้นในปัจจุบันมีโอกาสเพิ่มขึ้นได้อีกในเดือนส.ค.-ก.ย.หากภาวะอากาศแห้งแล้ง หรือปัจจัยอื่นทำให้ผลผลิตถั่วเหลืองสหรัฐต่ำกว่าคาด
อย่างไรก็ตาม TVO ปรับกลยุทธ์ทั้งการขายและการซื้อมีความระมัดระวังจากราคาถั่วเหลืองที่มีความเสี่ยงมากขึ้น ซึ่งมีความพอใจกับวิธีการที่ใช้ แต่อาจทำให้กำไรสุทธิลดเทียบไตรมาสก่อนหน้าในครึ่งหลังปี 2564
ปัจจัยบวกอีกประการหนึ่งคือสต๊อกน้ำมันปาล์มในประเทศไม่มากทำให้ TVO ขายน้ำมันถั่วเหลืองชนิดขวดได้มากขึ้นซึ่งจะช่วยเพิ่มมาร์จิ้นให้กับ TVO
คาดกำไรสุทธิไตรมาส 2/2564 อยู่ที่ 780 ล้านบาท เพิ่ม 129% เทียบช่วงเดียวกันของปีก่อน ชะลอตัวลง -12% เทียบไตรมาสก่อนหน้า แต่ยังเป็นระดับที่สูงกว่าปกติ (300-400 ล้านบาท/ไตรมาส) เพราะราคาขายกาก+น้ำมันถั่วเหลืองเพิ่ม ส่งผลให้ยอดขายและ GPM เพิ่ม เทียบช่วงเดียวกันของปีก่อน